જો સરકારે અગાઉથી જાણ કરી દીધી હોત તો ખેડૂતો વાવેતર ન કરતા અને તેઓ ભારે આર્થિક નુકશાનીમાંથી બચી જતા. ખેડૂતોએ ખેડ, ખાતર, બિયારણ, જંતુનાશક દવાનો છંટકાવ, ધરૃનું રોપણ અને મજૂરી ખર્ચ મળીને વિઘે ૧૫ હજારનો ખર્ચ કરી નાંખ્યો ત્યારે સરકાર હવે સિંચાઇનું પાણી આપવાની ના પાડી રહી હોવાથી ખેડૂતોમાં ભારે આક્રોશ જોવા મળી રહ્યો છે. પાણીના અભાવે આ વખતે રાયણ, જાંબુ અને આંબા જેવા ઝાડ પર મોર પણ આવ્યા ન હોવાનું ખેડૂતો જણાવી રહ્યા છે.